# The Book of Scottish Song/Gin ye meet a bonnie lassie

Gin ye meet a bonnie lassie.
[One of Allan Ramsay's very finest productions was a Scottish paraphrase or imitation of Horace's celebrated 9th Ode, Ad Thaliarcum. It commences thus:
Look up to Pentland's tow'ring tap, Buried beneath great wreaths of snaw, O'er ilka cleugh, ilk scar, and slap, As high as ony Roman wa'.
Driving their baws frae whins or tee, There are nae gowfers to be seen, Nor dousser fowk wysing a-jee The byass-bouls on Tamson's green.
Then fling on coals, and rype the ribs, And beek the house baith butt and ben; That mutchkin-stoup it hauds but dribs— Then let's get in the tappit-hen.
Good claret best keeps out the cauld, And drives away the winter soon; It makes a man baith gash and bauld, And heaves his soul beyond the moon, &c.
From this ode Ramsay selected the seven concluding verses, and published them in his Tea Table Miscellany as a song, to the tune of "Fye, gar rub her ower wi' strae," adopting the first four lines of that old strain as his opening. "It is self-evident," says Burns, "that the first four lines of this song are part of a song more ancient than Ramsay's beautiful verses which are annexed to them. As music is the language of nature; and poetry, particularly songs, are always less or more localized (if I may be allowed the verb) by some of the modifications of time and place, this is the reason why so many of our Scots airs have outlived their original, and perhaps many subsequent sets of verses; except a single name, or phrase, or sometimes one or two lines, simply to distinguish the tunes by. To this day, among people who know nothing of Ramsay's verses, the following is the song, and all the song that ever I heard:
'Gin ye meet a bonnie lassie, Gi'e her a kiss and let her gae; But gin ye meet a dirty hizzie, Fye, gae rub her ower wi' strae. Fye, gae rub her, rub her, rub her, Fye, gae rub her ower wi' strae: And gin ye meet a dirty hizzie, Fye, gae rub her ower wi' strae.'"
The tune of "Fye, gar rub her ower wi' strae" is very old. We see it attached to one or two English songs as far back as the beginning of the last century.]
Gin ye meet a bonnie lassie, Gi'e her a kiss and let her gae; But if ye meet a dirty hizzie, Fye, gar rub her ower wi' strae. Be sure ye dinna quit the grip Of ilka joy when ye are young, Before auld age your vitals nip, And lay ye twa-fauld ower a rung. ​Sweet youth's a blythe and heartsome time: Then, lads and lasses, while it's May, Gae pou the gowan in its prime, Before it wither and decay. Watch the saft minutes o' delight, When Jenny speaks below her breath, And kisses, layin' a' the wyte On you if she kep ony skaith.
Haith, ye're ill-bred, she'll smilin' say, Ye'll worry me, ye greedy rook; Syne frae your arms she'll rin away, And hide hersel' in some dark neuk. Her lauch will lead ye to the place, Where lies the happiness ye want; And plainly tell ye to your face, Nineteen nay-says are hauf a grant.
Now to her heavin' bosom cling, And sweitly tuilyie for a kiss; Frae her fair finger whup a ring, As taiken o' a future bliss. These benisons, I'm very sure, Are of kind heaven's indulgent grant; Then, surly carles, wheesht, forbear To plague us wi' your whinin' cant!